text: Sådan var det i offshore-branchen: - Der var ingen, der sagde nej
  08 september 2016 kl. 11.01
  Det var pionerånden, der herskede i Esbjerg for 50 år siden. Hør Troels Christensens beretning om hvordan det var at starte i branchen. 
  - Det var spændende, det var nyt. Der var ikke så mange, der var i den buisness, fortæller Troels Christensen. Han har været en del af Esbjergs olie-eventyr siden 1983. 
  Ifølge ham var der ingen, der sagde nej, hvis de blev tilbudt en offshore-stilling.
  Troels Christensen: "Det var da lidt sejt"
  - Der var ingen, der sagde nej. 'Ja selvfølgelig, hvornår skal jeg afsted', det var bare om at komme afsted hurtigst muligt, siger Troels Christensen. For ham handlede det om, at var sejt, at komme hjem fra 14 dage offshore.
  Kriller i maven
  Det var med kriller i maven, at Troels satte sig ind i en lille, ukomfortabel helikopter, der skulle fragte ham til boreplatformen for første gang. Og da de endelig kom derud, var der virkelig, virkelig langt ned - men som Troels selv fortæller:
  - Det vendte man sig hurtigt til, næste gang man skal ud, tænkte man ikke over det, fortæller han.
  
  
  